  Анжелика Тихонова корреспондент 28-тӥ коньывуонэ Ижкарын «Пужей» ресторанын визьсынанъя «Шудком – ТодМа!» шудонын финн-угор калыкъёслэсь сям-йылолъёссэс ӟеч тодӥсьёсты шараялозы. Ужрад финн-угор калыкъёслэсь нуналзэс пусъён улсын ортчоз. Со сярысь ужъюртлэн пресс-службаез ивортэ. Шудон «Шудком» клубез но «ТодМа!» турнирез огазеяса кылдытэмын но быдэсак ӟуч кылын мыноз. Люкаськемъёслы финн-угор темалы сӥзем юанъёс сётъялозы, аудиогожтэмъёс лэзьялозы. Соосъя шудонэ пыриськисьёс выжы калыкъёслэсь крезьгуро произведениоссэс тодоно луозы. Пусъём, визьсынанъя «ТодМа!» финн-угор шудон нырысьсэ кылем арын ортчиз. Соку пумиськонэ 12 командаос пыриськизы. Вормисе пор егитъёслэн «Ужара» огазеяськонзы потӥз. ВАТСАН Финн-угор калыкъёслэсь нуналзэс нырысьсэ 1929-тӥ арын толшоре Эстониын пусйизы. 1931-тӥ арын Финн-угор лулчеберетъя IV онгрессын сое озьы ик Финляндиын но Венгриын пусъён сярысь кенешизы. Со дырысен арлы быдэ коньывуонлэн куинетӥ арняезлэн пумаз Эстониын, Финляндиын но Венгриын сиё-дано собраниос, лулчеберетъя ужрадъёс ортчыло. Россиысь финн-угор улосвылъёс соос борды 1991-тӥ арын итӥськизы. Шудонэ пыриськон понна куронъёсын  тодматскыны луэ.  Тегъёс: Мерлык Лулчеберет Ижкар Удмуртия Калыкъёслэнэшъяськонюртсы финн-угоркалыкъёс  